**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETO**

**POSĖDŽIO PROTOKOLAS**

2020-07-16 Nr. TAR-62

Posėdis vyko 2020-07-09. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

2. SVARSTYTA.Mokinių dalyvaujamojo biudžeto iniciatyvos projektų atrankos ir finansavimo tvarkos aprašo patvirtinimas.

Pranešėja A. Valadkienė teigė, jog sprendimo projektu siekiama nustatyti tvarką, kurią vadovaujantis Klaipėdos miesto mokyklos vykdys mokinių dalyvaujamojo biudžeto (toliau – biudžetas) iniciatyvą. Ja siekiama paskatinti mokinius domėtis mokyklos aplinka, dalyvauti sprendimų priėmime ir daugiau sužinoti apie mokykloje priimamus finansinius sprendimus. Biudžeto tikslai yra orientuojami į Darnaus vystymosi darbotvarkės tikslus. Siekiama, kad mokiniai susipažintu su darbotvarke ir suvoktų, kad joje išvardintų tikslų įgyvendinimas yra svarbus. 2020 m. Europos jaunimo sostinės programoje šiai iniciatyvai numatyta skirti 20 000 Eur. Planuojama kiekvienai mokyklai, kuri sutiko įgyvendinti šią iniciatyvą, skirti po 3000 Eur idėjoms ir papildomai po 450 Eur mentorių priedams. Už likusius 2750 Eur planuojama organizuoti mokymus mentorių paruošimui.

L. Juknienė teiravosi ar gali prie šio biudžeto iniciatyvos projekto naujos mokyklos.

D. Petrolevičius sakė, kad šiais metais numatytų lėšų šiam projektu neturi. Šis projektas – pilotinis, ir kvies kitais metasi dalyvauti daugiau mokyklų.

J. Simonavičiūtė siūlė sprendimo projektą įvardinti pilotiniu.

A. Cesiulis pritarė J. Simonavičiūtės pasiūlymui sprendimo projektą įvardinti pilotiniu.

N. Puteikienė sakė, kad projektas geras įtraukiantis mokinius į dalyvaujamąjį biudžetą.

L. Juknienė siūlė balsavimu apsispręsti dėl sprendimo projekto su pateiktu pasiūlymu. Sprendimo projektui su pasiūlymu pritarė bendru sutarimu.

NUTARTA. Pritarti sprendimo projektui su pasiūlymu – sprendimo projektą įvardinti pilotiniu.

Posėdžio pirmininkė Laima Juknienė

Posėdžio sekretorė Marija Petrulienė